gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5751, del 28-04-2008 (2008/4788)

Informació pública de la proposta de retaxació de càrregues d'urbanització del sector D-5.
------------------------------------------------------------------------------------------

### Dades del document

Número de DOGV
:   5751

Data del DOGV
:   28-04-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/4788


Data del document
:   09-04-2008

Organisme emissor
:   Ajuntament de Bigastro

Tipus de document
:   Informació Pública

Descriptors 

:   * Bigastro
    * pla d'urbanisme
    * administració local

Informació pública de la proposta de retaxació de càrregues d'urbanització del sector D-5. [2008/4788]  
L'Ajuntament de Bigastro, en sessió plenària celebrada el 7 d'abril de 2008, i en relació amb l'expedient de retaxació de càrregues d'urbanització del sector D-5, sol·licitat per la mercantil Moreno Caselles, SL, urbanitzadora del mencionat sector, va acordar, entre altres, el següent acord, que té la part dispositiva següent:  
«Cinqué. Proposta retaxació urbanització D-5.  
Primer  
Incoar l'expedient de retaxació de càrregues urbanístiques del Programa d'Actuació Integrada del Sector D-5 del PGOU de Bigastro.  
Segon  
Sotmetre a informació pública, per un termini de 15 dies hàbils, la memòria justificativa de la retaxació presentada per la mercantil urbanitzadora del sector.  
Tercer  
Notificar individualment el present acord als que figuren com a interessats en l'expedient, i en tot cas, als titulars registrals de terrenys afectes per l'expedient, amb l'avís que aquest és de tràmit als efectes de l'article 58 de la Llei 30/1992.  
Quart  
Ordenar la publicació del present acord en Diari Oficial de la Comunitat Valenciana.»  
Cosa que es fa pública perquè en prengueu coneixement i als efectes oportuns, i durant el termini de 15 dies hàbils, a comptar des de l'endemà de la publicació del present en el DOCV, se sotmet a informació publica la memòria justificativa de la retaxació presentada per la mercantil urbanitzadora, tot això amb l'avís que aquest és de tràmit als efectes de l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Bigastro, 9 d'abril de 2008.- L'alcalde: José Joaquín Moya Esquiva.
Diari Oficial de la Generalitat Valenciana


Sumari del DOGV 5729, del 27-03-2008 (2008/2878)

Judici de faltes número 000017/2008. Notificació de la sentència a Marek Cydik i Koba Kochlamahzazvili.
-------------------------------------------------------------------------------------------------------

### Dades del document

Número de DOGV
:   5729

Data del DOGV
:   27-03-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/2878


Data del document
:   26-02-2008

Organisme emissor
:   Jutjat de Primera Instància i Instrucció Número 1 de Mislata

Tipus de document
:   Edicte

Descriptors 

:   * sistema judicial

Judici de faltes número 000017/2008. Notificació de la sentència a Marek Cydik i Koba Kochlamahzazvili. [2008/2878]  
Inmaculada C. Pérez Martínez, jutgessa del Jutjat de Primera Instància i Instrucció número 1 de Mislata, faig saber:  
Que en este Jutjat se segueix judici de faltes número 000017/2008 en relació a una presumpta falta de furt atribuïda, entre altres, a Marek Cydik i Koba Kochlamahzazvili, en la qual es va dictar sentència en data 21 de gener de 2008 la part dispositiva de la qual literalment és com segueix:  
«Condemne Marek Cydik i Koba Kochlamazazvili com a autors responsables d'una falta de furt de l'article 623.1 del Codi Penal a la pena, a cada un d'ells, de 4 dies de localització permanent. Acorde el lliurament definitiu dels objectes sostrets a Opencor i els condemne així mateix a pagar la totalitat de les costes produïdes.  
Notifiqueu esta resolució al denunciat, denunciant i al Ministeri Fiscal.  
Contra esta resolució es pot interposar un recurs d'apel·lació en el termini dels cinc dies següents a la seua notificació.  
Expediu-ne una testimoniança per a unir-la a les actuacions principals i porteu-ne l'original al llibre de sentències d'este Jutjat.  
Així ho mane i firme».  
I perquè valga de notificació als referits que es troben en parador desconegut, expedisc este edicte.  
Mislata, 26 de febrer de 2008.- El secretari judicial: José Vicente García López.
Diari Oficial de la Generalitat Valenciana


Sumari del DOGV 5700, del 11-02-2008 (2008/1312)

Acceptació de la delegació de competències i encàrrec de gestió de les facultats municipals de gestió i recaptació relatives a les infraccions en matèria de trànsit i seguretat viària de l'Ajuntament de Morella.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5700

Data del DOGV
:   11-02-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/1312


Data del document
:   23-01-2008

Organisme emissor
:   Diputacio Provincial de Castelló

Tipus de document
:   Acord

Descriptors 

:   * Morella
    * delegació de poders
    * competència administrativa
    * administració local

Acceptació de la delegació de competències i encàrrec de gestió de les facultats municipals de gestió i recaptació relatives a les infraccions en matèria de trànsit i seguretat viària de l'Ajuntament de Morella. [2008/1312]  
La Junta de Govern de la Diputació Provincial de Castelló, en sessió ordinària del dia 18 de desembre de 2007, va adoptar, entre altres, l'acord següent:   
Acceptació de la delegació de competències i encàrrec de gestió, a la Diputació de Castelló, de les facultats municipals de gestió i recaptació relatives a les infraccions en matèria de trànsit i seguretat viària de l'Ajuntament de Morella.  
Previ dictamen favorable de la Comissió Informativa d'Hisenda, Contractació i Especial de Comptes, la Junta de Govern per unanimitat acorda l'acceptació per part de la Diputació Provincial de Castelló de la delegació de competències i encàrrec de gestió efectuada per l'Ajuntament de Morella, segons l'acord del Ple en sessió ordinària de 18 d'octubre de 2007, de les funcions que s'hi indiquen.  
Castelló de la Plana, 23 de gener de 2008.- La directora del servei: Susana Calduch Ortega.
Diari Oficial de la Generalitat Valenciana


Sumari del DOGV 5879, del 27-10-2008 (2008/11964)

Assumpte civil 000323/2006. Notificació de la sentència a Gran Club de Vacaciones, SA.
--------------------------------------------------------------------------------------

### Dades del document

Número de DOGV
:   5879

Data del DOGV
:   27-10-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/11570


Data del document
:   31-07-2008

Organisme emissor
:   Jutjat de Primera Instància Número 1 de Dénia

Tipus de document
:   Edicte

Descriptors 

:   * sistema judicial

Assumpte civil 000323/2006. Notificació de la sentència a Gran Club de Vacaciones, SA. [2008/11430]  
Part demandant: Luis Antonio Barrial Rivera i Matilde Marcos Valdeolmillos.  
Part demandada: Gran Club de Vacaciones, SA i Interesmeralda, SL.  
En el judici referenciat, s'ha dictat la resolució que té el text literal següent:  
«Dispositiva  
Desestimar la demanda formulada per Luis Antonio Barrial Ribera i Matilde Marcos Valdeolmillos, contra la mercantil Interesmeralda, SL, amb expressa condemna de les costes processals que s'hagueren generat a l'entitat Interesmeralda, SL, a la part demandant.  
Estimar la demanda formulada per Luis Antonio Barrial Ribera i Matilde Marcos Valdeolmillos, contra l'entitat Gran Club de Vacaciones, per la qual cosa declare que esta és procedent i, en conseqüència, declare la nul·litat del contracte celebrat entre les parts el 13 de desembre de 1997 i condemne la demandada, Gran Club de Vacaciones, que, una vegada siga ferma esta resolució, satisfaça a la part actora la suma de 10.217,27 euros, corresponents al principal, així com el pagament dels interessos legals corresponents. Amb expressa condemna de les costes processals generades a l'actora, a la mercantil codemandada gran Club de Vacaciones, SA.  
Esta és la meua sentència, contra la qual es pot interposar recurs d'apel·lació, a interposar en este Jutjat, en el termini de cinc dies en la forma prevista en l'article 457 de la Llei d'Enjudiciament Civil 1/2000, de 7 de gener, que pronuncie, mane i firme».  
En atenció al desconeixement de l'actual domicili o residència de la part demandada, per provisió de 12 de març de 2008 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis del Jutjat per a dur a efecte la diligència de notificació de la sentència a la codemandada rebel Gran Club de Vacaciones, SA.  
Dénia, 31 de juliol de 2008.- La secretària judicial: Pilar Rodríguez Alarcón.
Diari Oficial de la Generalitat Valenciana


Sumari del DOGV 5765, del 19-05-2008 (2008/5967)

Adjudicació de l'expedient ATRD 318/07. Assistència Tècnica Redacció i Direcció d'Obra.
---------------------------------------------------------------------------------------

### Dades del document

Número de DOGV
:   5765

Data del DOGV
:   19-05-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/5967


Data del document
:   28-04-2008

Organisme emissor
:   Construccions i Infraestructures Educatives de la Generalitat Valenciana, SA (CIEGSA)

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Adjudicació de l'expedient ATRD 318/07. Assistència Tècnica Redacció i Direcció d'Obra. [2008/5967]  
1. Entitat adjudicadora  
a) Organisme: Construccions i Infraestructures Educatives de la Generalitat Valenciana, SA. (CIEGSA).  
b) Dependència que tramita l'expedient: CIEGSA.  
c) Número d'Expedient: ATRD 318/07 (V-97/153)  
2. Objecte del contracte  
a) Descripció de l'objecte: Redacció de Projecte Bàsic i d'Execució, Redacció de Projectes d'Instal·lacions i Estudi de Seguretat i Salut, Direcció d'Obra, Direcció d'Execució d'Obra, Direcció Projectes d'Instal·lacions i Coordinació de Seguretat i Salut, Certificació, Liquidació i Recepció, relatiu a centre docent.  
b) Diari oficial i data de publicació de l'anunci de licitació: publicat en el Diari Oficial de la Comunitat Valenciana número 5.639, de 14 de novembre de 2007.  
3. Tramitació, procediment i forma d'adjudicació.  
a) Tramitació: ordinària.  
b) Procediment: obert.  
c) Forma d'adjudicació: concurs.  
4. Pressupost de licitació.  
a) Import total, IVA inclòs:   
Expedient: ATRD 318/07: 219.217,23 €  
CEIP LOPE DE VEGA en Torrent (València)  
5. Adjudicació  
a) Data: 24 d'abril de 2008  
b) Adjudicatari i pressupost d'adjudicació, IVA inclòs.  
Adjudicatari: ABL Arquitectes, SL.  
Pressupost d'adjudicació: 185.238,56 €  
València, 24 d'abril de 2008.- El conseller delegat de CIEGSA: José Luis López Guardiola.
Diari Oficial de la Generalitat Valenciana


Sumari del DOGV 5799, del 04-07-2008 (2008/7465)

Assumpte civil 000197/2008. Notificació de la sentència a María Consuelo Castelló Beniel.
-----------------------------------------------------------------------------------------

### Dades del document

Número de DOGV
:   5799

Data del DOGV
:   04-07-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/7465


Data del document
:   03-06-2008

Organisme emissor
:   Jutjat de Primera Instància Número 23 de València

Tipus de document
:   Edicte

Descriptors 

:   * sistema judicial

Assumpte civil 000197/2008. Notificació de la sentència a María Consuelo Castelló Beniel. [2008/7465]  
Judici verbal 000197/2008  
Part demandant: Bancaixa  
Part demandada: María Consuelo Castelló Beniel  
En el judici a què es fa referència s'ha dictat la sentència que té l'encapçalament i la dispositiva que, literalment, diuen així:  
«Sentència número 115/2008   
València, 3 de juny de 2008   
Desamparados Almenar Belenguer, magistrada jutgessa del Jutjat de Primera Instància número 23 de València, ha vist les actuacions de judici verbal seguides amb el número 197/2008, a instàncies de la Caixa d'Estalvis de València, Castelló i Alacant, Bancaixa, representada pel procurador Onofre Marmaneu Laguía i assistida del lletrat Rafael Guía Llobet, contra María Consuelo Castelló Beniel, declarada en rebel·lia; i s'exercita acció de reclamació de quantitat.  
Dispositiva  
Que amb l'estimació de la demanda deduïda per la Caixa d'Estalvis de València, Castelló i Alacant, Bancaixa, representada pel procurador Onofre Marmaneu Laguía, contra María Consuelo Castelló Beniel, declarada en rebel·lia, condemne la demandada a pagar a l'actora la quantitat de mil nou-cents dihuit euros i noranta-quatre cèntims (1.918,98 €), més els interessos de demora al tipus pactat (18%) des de la data de tancament del compte (1 d'abril de 2006). S'imposen a la demandada les costes del procediment.  
Contra esta sentència, que no és ferma, s'hi pot interposar un recurs d'apel·lació per a davant l'Audiència Provincial, que s'haurà de preparar davant este Jutjat en el termini de cinc dies hàbils comptadors des de la notificació, en els termes de l'article 457 de la Llei d'Enjudiciament Civil 2000.  
Esta és la meua sentència, jutjant en primera instància, que pronuncie, mane i firme».  
Atés el desconeixement de l'actual domicili o residència de la part demandada, María Consuelo Castelló Beniel, mitjançant la provisió dictada i de conformitat amb el que disposen els articles 497.2, 156.4 i 164 de la Llei 1/2000, d'Enjudiciament Civil, s'ha acordat la publicació del present edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de sentència.  
València, 3 de juny de 2008.- El secretari judicial: Alberto Martínez de Santos.
Diari Oficial de la Generalitat Valenciana


Sumari del DOGV 5726, del 18-03-2008 (2008/2856)

Informació pública del projecte de modificació puntual número 63 del PGMOU.
---------------------------------------------------------------------------

### Dades del document

Número de DOGV
:   5726

Data del DOGV
:   18-03-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/2856


Data del document
:   18-02-2008

Organisme emissor
:   Ajuntament d'Orihuela

Tipus de document
:   Informació Pública

Descriptors 

:   * Orihuela
    * pla d'urbanisme
    * administració local

Informació pública del projecte de modificació puntual número 63 del PGMOU. [2008/2856]  
Mitjançant este edicte s'anuncia l'obertura d'un període d'informació pública d'un mes, comptat des de l'endemà de la publicació en el Diari Oficial de la Comunitat Valenciana, de la documentació corresponent al projecte de modificació puntual núm. 63 del PGMOU, consistent en el canvi de grau de protecció corresponent a l'edifici de la plaça de bous d'esta ciutat d'Orihuela.  
Qualsevol persona podrà comparéixer en l'expedient, en l'Àrea d'Urbanisme d'este ajuntament, situat a la plaça del Carmen, núm. 4, en horari d'oficines de 09.00 a 14.00 hores, per a examinar la documentació i formular, si escau, al·legacions.  
Tot això de conformitat amb el que disposa l'article 177 de la Llei 16/2005, de 30 de desembre, de la Generalitat, Urbanística Valenciana i l'article 416 del Reglament d'Ordenació i Gestió Territorial i Urbanística.  
Així mateix, es fa saber que el present anunci es publica igualment als efectes establits en l'article 59.5 de la Llei de Règim Jurídic de les Administracions Públiques i del Procediment Administratiu Comú, per als interessats desconeguts o amb domicili ignorat.  
Orihuela, 18 de febrer de 2008.- L'alcaldessa: Mónica Lorente Ramón.
Diari Oficial de la Generalitat Valenciana


Sumari del DOGV 5811, del 22-07-2008 (2008/9015)

Notificació al propitari del domicili limítrof a Elia María Alberola Belda. Expedient número DIC-08/0260 Monovar.
-----------------------------------------------------------------------------------------------------------------

### Dades del document

Número de DOGV
:   5811

Data del DOGV
:   22-07-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/9015


Data del document
:   03-07-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació al propitari del domicili limítrof a Elia María Alberola Belda. Expedient número DIC-08/0260 Monovar. [2008/9015]  
Pel fet de desconéixer l'adreça de la propietària limítrofa Elia Maria Alberola Belda d'acord amb el que preveu l'article 59 de Llei 30/1992, de règim jurídic de les administracions públiques i del procediment administratiu comú,se li dóna audiència expressa mitjançant aquest edicte.  
Acte que es notifica: Audiència als propietaris limítrofs.  
Expedient DIC-08/0260. Monòver. Declaració d'interés comunitari per a una planta solar fotovoltaica de 1.000 kW al polígon 14, parcel·la 25, promogut per Energia Solar Fotovoltaica del Mediterrani SL.  
Admés a tràmit l'expedient més amunt detallat, i atés que hi consteu com a veïna limítrofa de la parcel·la en què es pretén realitzar l'esmentada instal·lació, d'acord amb l'article 37 de la Llei 10/2004, sobre sòl no urbanitzable i l'article 459.c) del Reglament d'ordenació i gestió territorial i urbanística, aprovat per Decret 67/2006, del Consell, us comuniquem que l'expedient es troba en el Servei d'Ordenació del Territori d'Alacant, de la Direcció General d'Ordenació del Territori, siti a l'avinguda d'Aguilera, 1, 5ª planta, d'Alacant, perquè pugueu al·legar, reclamar o suggerir el que cregueu oportú en el termini de vint dies hàbils.  
Aquesta comunicació es verifica per edictes, de conformitat amb el que estableix l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
L'horari d'atenció al públic és el següent: matins dels dies hàbils, de 9.00 a 14.00 hores.  
Alacant, 3 de juliol de 2008.- La directora general d'Ordenació del Territorial, p. s. (art. 7 del Decret 131/07), la secretària autonòmica de Medi Ambient, Aigua, Urbanisme i Habitatge: M. Angeles Ureña Guillen.
Diari Oficial de la Generalitat Valenciana


Sumari del DOGV 5678, del 11-01-2008 (2007/15824)

Informació pública del Projecte de Modificació Puntual del Pla Parcial Sector 10, Poligon 2.
--------------------------------------------------------------------------------------------

### Dades del document

Número de DOGV
:   5678

Data del DOGV
:   11-01-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/15946


Data del document
:   22-11-2007

Organisme emissor
:   Ajuntament d'Elda

Tipus de document
:   Informació Pública

Descriptors 

:   * Elda
    * administració local
    * pla d'urbanisme

Informació pública del Projecte de Modificació Puntual del Pla Parcial Sector 10, Poligon 2. [2007/15311]  
Per acord del Ple d'este ajuntament, en sessió celebrada el dia 9 de novembre de 2007, s'ha acordat sotmetre a exposició pública, per un termini d'un mes, el Projecte de Modificació Puntual del Pla Parcial Sector 10, Polígon 2.  
El que es publica per a general coneixement, segons el que disposa l'article 90.2 i concordants de la Llei 16/2005, de 30 de desembre, Urbanística Valenciana, significant que durant l'esmentat termini es podrà examinar l'expedient en l'oficina tècnica municipal, sítia a la plaça de la Constitució, número 1 (junt a l'Ajuntament) així com formular les al·legacions oportunes.  
Elda, 22 de novembre de 2007.- L'alcaldessa: Mª Adelaida Pedrosa Roldán.
Diari Oficial de la Generalitat Valenciana


Sumari del DOGV 5812, del 23-07-2008 (2008/9102)

Ressenya de l'Acord de la Comissió Territorial d'Urbanisme de 7 de novembre de 2007, pel qual es declara definitivament aprovada la Modificació puntual número 11- bis del Pla general de Paiporta. Exp. 2006.0592, Paiporta.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5812

Data del DOGV
:   23-07-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/9102


Data del document
:   04-04-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Descriptors 

:   * Paiporta
    * pla d'urbanisme

Ressenya de l'Acord de la Comissió Territorial d'Urbanisme de 7 de novembre de 2007, pel qual es declara definitivament aprovada la Modificació puntual número 11- bis del Pla general de Paiporta. Exp. 2006.0592, Paiporta. [2008/9102]  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, reguladora de l'activitat urbanística (DOGV número 2349, de 24 de novembre de 1994), es publica la ressenya de l'Acord de la Comissió Territorial d'Urbanisme de 7 de novembre de 2007 i publicat juntament amb les normes urbanístiques aprovades en el Butlletí Oficial de la Província de València número 77, de data 1 d'abril de 2008.  
- Exp.: 2006.0592  
València, 4 d'abril de 2008.- La secretària de la Comissió Territorial d'Urbanisme de València: Concepción del Campo Ram de Viu.
Diari Oficial de la Generalitat Valenciana


Sumari del DOGV 5809, del 18-07-2008 (2008/8873)

Informació pública de l'ampliació del termini d'exposició pública del Pla General i dels distints documents adjunts a aquest.
-----------------------------------------------------------------------------------------------------------------------------

### Dades del document

Número de DOGV
:   5809

Data del DOGV
:   18-07-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/8873


Data del document
:   11-07-2008

Organisme emissor
:   Ajuntament d'Alaquàs

Tipus de document
:   Informació Pública

Descriptors 

:   * Alaquàs
    * administració local
    * pla d'urbanisme

Informació pública de l'ampliació del termini d'exposició pública del Pla General i dels distints documents adjunts a aquest. [2008/8873]  
Aquest Ajuntament d'Alaquàs, en sessió plenària celebrada el dia 11 de juliol de 2008, va acordar incorporar a la documentació del nou PGOU el nou Catàleg de Béns i Espais Protegits. Igualment, en la sessió plenària esmentada, es va acordar ampliar el termini d'exposició pública del Pla General i dels distints documents adjunts a aquest des del dia 14 de juliol, data en què finalitzava el període d'exposició pública en virtut d'edicte publicat en el Diari Oficial de la Comunitat Valenciana de data 14 d'abril de 2008, fins al pròxim dia 30 de setembre de 2008; fins a aquesta data serà el termini atorgat per a poder examinar el document i formular-hi les al·legacions que s'estimen pertinents.  
Alaquàs, 11 de juliol de 2008.- L'alcalde: Jorge Alarte Gorbe. El secretari: Francisco Gil Siurana.